| Mark VIII |
| --- |
|  |
| **Základná charakteristika** |
| Posádka | 10 – 12 |
| Dĺžka | 10,42 m |
| Šírka | 3,13 m |
| Výška | 3,13 m |
| Hmotnosť | 37 ton |
| **Pancierovanie a výzbroj** |
| Pancierovanie | 16 mm |
| Hlavná zbraň | dva kanóny QF 6 pdr 6 cwt Hotchkiss (57 mm) |
| Sekundárne zbrane | sedem 7,92 mm guľometov Hotchkiss alebo päť guľometov Browning M1917 |
| **Pohon a pohyb** |
| Pohon | V-12 Liberty alebo V-12 Ricardo 300 hp (220 kW) |
| Odpruženie | žiadne |
| Max. rýchlosť | 8,45 km/h (maximálna 10,06 km/h) |
| Pomer výkon/hmotnosť | 7,89 hp/tona |
| Dojazd | 80 km |
| Priechodnosť |  |

**Mark VIII**, tiež známy ako **Liberty** alebo **The International** bol anglo-americký tank, navrhnutý počas prvej svetovej vojny. Mal nahradiť staršie britské tanky s cieľom vytvoriť unifikovaný typ, ktorým by boli vybavené Francúzsko, Spojené kráľovstvo a USA. V praxi bola jeho výroba pomalá a pred novembrom 1918 bolo vyrobených len niekoľko kusov.

Po vojne bolo 100 týchto tankov používaných americkou armádou až do roku 1932, kedy ich nahradili stroje s pokročilejším dizajnom. Tie, ktoré neboli vyradené do začiatku druhej svetovej vojny, boli poskytnuté Kanade na cvičné účely.

Opis
----

Posádka mala 12 členov, vrátane mechanika, ktorý sedel vedľa 300-koňového vidlicového dvanásťvalcového motora Liberty L-12. Motor bol chladený veľkým horizontálnym chladičom. Tri obrnené palivové nádrže v zadnej časti tanku s objemom 909 litrov mu poskytovali dojazd 90 kilometrov. Motor prenášal výkon prostredníctvom planétovej prevodovky, ktorá poskytovala dva prevodové stupne vpred a dva vzad. Maximálna rýchlosť tanku bola 8 km/h. Dĺžka stopy bola 10,42 metra, ale aj napriek tomu, že šírka trupu bola 3,76 metra, skutočný pomer dĺžky k šírke bol veľmi zlý. Hoci jeho hmotnosť bola len 38,9 tony, bojová výzbroj sa skladala z 16 mm hrubého panciera vpredu a po stranách – čo bolo mierne zlepšenie oproti tanku Mark V, no pancier bol napriek tomu pre neskoršie štandardy tenký. Vrch a spodok trupu bol chránený len 6 mm hrubým opláštením, čo bolo na ochranu pred mínometnými granátmi a mínami nedostatočné.

Existujúce exempláre
--------------------

* Jeden tank Liberty sa nachádza na základni Fort George G. Meade v Marylande v USA, konkrétne v Post Museum. Vyrobený bol v roku 1920 v Rock Island Arsenal v štáte Illinois. Bol určený pre 301. tankový batalión, neskôr však pridelený k 17. tankovému bataliónu. Medzi rokmi 1921 až 1922 tejto jednotke velil major Dwight D. Eisenhower.
* Druhý americký tank Liberty bol na základni Aberdeen Proving Ground v meste Aberdeen v Marylande; v roku 2010 bol premiestnený do múzea National Armor and Cavalry Museum na základni Fort Benning v Georgii.

Tank, ktorý sa objavil vo filme *Indiana Jones a posledná krížová výprava* bola použitá vozidlová replika, vyrobená z bagra, len s pridaným trupom a vežou.

Referencie
----------

1. ↑  Armour in Profile p12
2. ↑  Chris Ballance. *The Beast from the "Last Crusade"* [online]. [Cit. 2008-10-10]. Dostupné online. Archivované 2007-12-05 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Mark VIII**

Zdroj
-----

*Tento článok je čiastočný alebo úplný preklad článku Tank Mark VIII na anglickej Wikipédii.*